钦定古今图书集成/明伦汇编/官常典/第736卷 > 廖镛〈弟铭〉
## 钦定古今图书集成/明伦汇编/官常典/第736卷 > 廖镛〈弟铭〉

按《明外史方孝孺传》：“镛，德庆侯永忠之孙，父权嗣封。
镛以嫡子任散骑舍人，历官都督。建文时，与议兵事，
时宿殿廷。镛与弟铭尝受学方孝孺。孝孺死，镛、铭检
遗骸，瘗聚宝门外山上。甫毕，廖氏亦见收。镛、铭逃去，
寻被获论死，弟钺及从父指挥佥事昇俱戍边。母汤
氏，东瓯王和长女也，并铭女入浣衣局。福王时，赠镛”
德庆侯，铭都指挥。